Готаўт

**Готаўт** (*Готалт*, *Готальт*), **Гутаўт** (*Гутальт*), **Годаўт** — мужчынскае імя і вытворнае ад яго прозьвішча.

## Паходжаньне

Готалд, пазьней Готальд, Готальт або Годаўд (Gothold, Gotaldus, Gottold, Gotolt, Goddoud, Godaut) і Валтгуда (Waltgudis) — імёны германскага паходжаньня. Іменная аснова -гуд- (-год-, -гут-) (імёны ліцьвінаў Готарт, Гудман, Саўгут; германскія імёны Gotard, Gudman, Savegot) паходзіць ад гоцкага guþs 'Бог', gôþs 'добры, старанны, пабожны' або *guts 'гот', а аснова -валд- (-алд, -олт) (імёны ліцьвінаў Геральт, Левалт, Рамвольт; германскія імёны Gerwald, Lewolt, Romuald) — ад гоцкага і германскага waldan 'валодаць, гаспадарыць' або wulþus 'слава, мажнасьць'.

Адпаведнасьць імя Готаўт (Гутаўт) германскаму імю Godoald (Guduald) сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў.

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскага імя Gotalt.

У Прусіі адзначаліся прозьвішчы Gottaut, Gutaut, Gutolt і Gutold.

Варыянты імя ў гістарычных крыніцах: *Воитъку Кготовтовичу чоловекъ* (1440—1492 гады); *[[Юры Гетаўтавіч|Georgius Gottoltowycz]]* (13 ліпеня 1443 году); *proinde nos Anna relicta olim Georgii felicis memoriae Gotoltowicz* (24 чэрвеня 1468 году); *nobilis domini Jusko Gotholtowycz* (30 верасьня 1471 году); *Ego Anna relicta felicis memoriae domini Georgii Gotołtowicz* (22 траўня 1478 году); *ego Georgius alias Gotholtowicz una cum genitrice mea Ludomilla* (1483 год), *et coram Gutholth Stanislao*, *Ego quidem Stanislaus Gutholth heres de Skrobovo* (1483 год); *Ego igitur Georgius Gotholtowycz* (24 сакавіка 1484 году); *coram Gutholth… coram Stanislao Gutholth* (1486 год); *Gerzy, Iuskowicza Gotholtowicza szyn… dziedzicztwa we dworze rzeczonem Wissniewo i Zalusse* (23 красавіка 1488 году); *Кготолтовских же людеи* (15 ліпеня 1494 году); *пани Лодятинои [[Індрых|Индриховичовои]] Алене з невесткою ее пани Яновою Кготовтовичовою* (24 чэрвеня 1496 году); *Gutholthowczjsna* (1501 год); *пани Юхновая Кготовтовича Бурцовая… пана Воитковы Кготовътовича* (28 траўня 1501 году); *nos quidem nobiles nomine et cognomine Gutholth Mychaylovyczy de [[Скробава|Szkrobovo]], Zyborthovyczy, Tharaszevyczy, Thraczevyczy, Vyszadovyczy, Juryovyczy, Nyekraszevyczy* (1502 год); *а Мика и его братьи Кготовътовичовъ* (22 ліпеня 1509 году); *Кутовтовичовъ… Кгутовтовичы, люди волости [[Высокі Двор|Высокодворское]]… Кгутовътовичъ Шымъко* (10 кастрычніка 1536 году); *Котовт Юшкович… Рим Кготовтович* (1537—1538 гады); *Юр’и Котовтович* (1 ліпеня 1542 году); *под завесистою печатью Юрья Юшъкевича Кготолтовича-Буръца* (18 студзеня 1548 году); *земли пустовские… Кготовтишку* (2 лютага 1553 году); *poddany krol. iego mlczi Jaczko Gutholtowic* (1558 год); *земенинъ нашъ земъли Жомойтъское Станиславъ Юревичъ Кготовтъ* (20 лістапада 1583 году); *Ониско Готовчич* (13 сьнежня 1588 году); *покладал листок князя великого [[Вітаўт|Витолта]], даны Кготовту на земълю и на чоловека [[Гаўдымунда (імя)|Кговдъмонта]]* (2 чэрвеня 1592 году); *пана Авкгуштина Миколаевича Кготовтя* (11 сакавіка 1596 году); *панъ Юрый Акгуштыновичъ Кготовть* (14 кастрычніка 1652 году); *Maciey Gatowtt*, *Maciey Gatowt*, *Alexander Gotowt*, *Dawid Gotowt, Jerzy Gotowt* (20 кастрычніка 1655 году); *frater Marianus Gottout* (1709 год); *Paweł Gotowtt* (1799 год); *Joanna Gutowt* (1807 год); *Julianna Judyta Goddaut* (1809 год); *Gottowt Ferdynand* (1834 год).

## Носьбіты
* Готаўт — літоўскі баярын, які паміж 1413 і 1424 гадамі атрымаў ад вялікага князя Вітаўта чалавека ў каршоўскай воласьці (Жамойць)
* Войтка Готаўтавіч — літоўскі баярын, які атрымаў наданьне ад вялікага князя Казімера
* Котаўт Юшкавіч і Рым Готаўтавіч — жыхары Жамойцкага староства, якія ўпамінаюцца ў 1537—1538 гадох
* Юры Якубавіч Гатаўтовіч — расенскі зямянін, які ўпамінаецца паміж 1578 і 1579 гадамі
* Мікалай і Венцлаў Багданавічы Готаўты — расенскія зямяне, якія ўпамінаюцца паміж 1578 і 1579 гадамі
* Юры Янавіч Янушэвіч Готаўт — расенскі зямянін, які ўпамінаецца ў 1585 годзе
* Леанард Готаўт — дзяржаўны дзяяч Вялікага Княства Літоўскага, стольнік смаленскі ў 1727 годзе

Готаўты — літоўскі шляхецкі род зь Віленскага павету.

Гаталтовічы (Gotołtowicz) — шляхецкі род Рэчы Паспалітай з Валынскага ваяводзтва.

У XVI ст. існавала гаспадарскае сяло Готаўты (*Готовты*) у Жамойцкім старостве.

У былым Жамойцкім старостве існуе вёска Готаўтышкі.

## Глядзіце таксама
* Гуда
* Вальда

## Заўвагі

## Крыніцы

Катэгорыя:Мужчынскія імёны